text: Sønderborg gør det bedre som erhvervskommune, men...
  05 september 2017 kl. 05.24
  Selv om Sønderborg er højdespringer, er den stadig den dårligste erhvervskommune i Syd- og Sønderjylland. Se hele listen her. 
   
  Generelt klarer de Syd- og Sønderjyske kommuner sig godt som erhvervskommuner. Det siger Dansk Industri i en kommentar til undersøgelsen Lokalt Erhvervsklima 2017.
  Undersøgelsen tester kommunerne i 11 kategorier, og Sønderborg er den store højdespringer. Den har avanceret i otte ud af 11 kategorier og er sprunget 26 pladser op på landslisten. Placeringen som nr. 60 gør dog stadig Sønderborg til den suverænt dårligste erhvervskommune i Syd- og Sønderjylland, når man måler efter DI’s standard.  
  Hedensted har forbedret sin placering i ni ud af de 11 kategorier. Den største fremgang er i infrastruktur og transport, hvor kommunen er gået 27 pladser frem. Hedensted er samlet set Danmarks næstbedste erhvervskommune for andet år i træk.
  Esbjerg opnår den bedste placering i kategorien infrastruktur og transport, hvor den går fem pladser frem og bliver nr. 8 ud af 96.
  Varde er faldet tilbage i forhold til sidste års placering. Den største tilbagegang findes i kategorien kommunal sagsbehandling. Varde falder fra en samlet placering som sidste års nr. 9 til nr. 20 i år.
  Her er den samlede liste over de Syd- og Sønderjyske kommuners placering på landslisten i år og sidste år:
  Samlet placering20172016
      
      
            Hedensted22
            Billund47
            Vejen98
            Varde209
            Esbjerg2131
            Kolding2415
            Horsens2923
            Fredericia3037
            Vejle3130
            Haderslev3335
            Aabenraa3634
            Tønder4744
            Sønderborg6086
  Sidste år sagde Sønderborgs borgmester Erik Lauritzen, (A), at han ville have sin by længere op på listen.
  - Vi vil op i den bedste tredjedel over de mest erhvervsvenlige kommuner, sagde han. De er på vej deropad.
  
  
  